CELEX: 32015R0231
Language: et
Date: 2015-02-11 00:00:00
Title: Komisjoni rakendusmäärus (EL) 2015/231, 11. veebruar 2015 , millega muudetakse rakendusmäärust (EL) nr 720/2014 (impordilitsentside väljaandmise kohta määrusega (EÜ) nr 431/2008 avatud külmutatud veiseliha tariifikvoodi raames esitatud taotluste alusel ajavahemikuks 1. juulist 2014 kuni 30. juunini 2015 ) ning nähakse ette täiendavate koguste eraldamine

14.2.2015   
            
            
               ET
            
            
               Euroopa Liidu Teataja
            
            
               L 39/5
            
         KOMISJONI RAKENDUSMÄÄRUS (EL) 2015/231,
   11. veebruar 2015,
   millega muudetakse rakendusmäärust (EL) nr 720/2014 (impordilitsentside väljaandmise kohta määrusega (EÜ) nr 431/2008 avatud külmutatud veiseliha tariifikvoodi raames esitatud taotluste alusel ajavahemikuks 1. juulist 2014 kuni 30. juunini 2015) ning nähakse ette täiendavate koguste eraldamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:
   
               (1)
            
            
               Komisjoni rakendusmäärusega (EL) nr 720/2014 (2) on kehtestatud jaotuskoefitsient, mida kohaldatakse impordiõiguste koguste suhtes, mida taotleti komisjoni määruse (EÜ) nr 431/2008 (3) alusel avatud külmutatud veiseliha tariifikvoodi raames ajavahemikuks 1. juulist 2014 kuni 30. juunini 2015.
            
         
               (2)
            
            
               Pärast rakendusmääruse (EL) nr 720/2014 avaldamist teatas Ühendkuningriik komisjonile haldusveast, mille tulemusena osutus teatatud kogus suuremaks kui tegelikult taotletud kogus. Tegelikult taotletud kogust arvesse võttes suurenevad seega nii jaotuskoefitsient kui ka kõigile asjaomastele ettevõtjatele eraldatavad impordiõigused.
            
         
               (3)
            
            
               Seega tuleks rakendusmäärust (EL) nr 720/2014 vastavalt muuta.
            
         
               (4)
            
            
               Tuleks kehtestada eeskirjad, milles käsitletakse muudatustest tulenevate täiendavate impordiõiguste andmist ettevõtjatele.
            
         
               (5)
            
            
               Kuna täiendavad impordiõigused on vaja eraldada niipea kui võimalik, peaks käesolev määrus jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 720/2014 artiklis 1 asendatakse tekst „27,09851 %” tekstiga „28,237983 %”.
   Artikkel 2
   Hiljemalt 9. märtsil 2015 eraldavad liikmesriigid artiklis 1 sätestatud muudatusest tulenevad täiendavad impordiõigused (edaspidi „täiendavad impordiõigused”) ettevõtjatele, kes taotlesid määruse (EÜ) nr 431/2008 alusel eraldatud impordiõigusi imporditariifikvoodi kehtivuse ajaks 1. juulist 2014 kuni 30. juunini 2015 ja kellele need õigused eraldati.
   Asjaomastele ettevõtjatele antavad täiendavad impordiõigused moodustavad 1,139473 % taotletud kogustest.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. veebruar 2015
      
         
            Komisjoni nimel
         
         
            presidendi eest
         
         
            põllumajanduse ja maaelu arengu peadirektor
         
         Jerzy PLEWA
      
   
   
      (1)  ELT L 347, 20.12.2013, lk 671.
   
      (2)  Komisjoni rakendusmäärus (EL) nr 720/2014, 27. juuni 2014, impordilitsentside väljaandmise kohta määrusega (EÜ) nr 431/2008 avatud külmutatud veiseliha tariifikvoodi raames esitatud taotluste alusel ajavahemikuks 1. juulist 2014 kuni 30. juunini 2015 (ELT L 190, 28.6.2014, lk 65).
   
      (3)  Komisjoni määrus (EÜ) nr 431/2008, 19. mai 2008, millega avatakse CN-koodi 0202 alla kuuluva külmutatud veiseliha ja CN-koodi 0206 29 91 alla kuuluvate toodete impordi tariifikvoot ning nähakse ette selle haldamine (ELT L 130, 20.5.2008, lk 3).